section_heading: Istraživanje
paragraph_text: Profesor na Massachusettskom tehnološkom institutu (MIT) (1970-1977) i (1980 - 1990) Od 1990. profesor u Istraživačkom institutu Scripps, a od 1996. u Institutu za kemijsku biologiju Skaggs. 2001. godine dobitnik je polovice Nobelove nagrade za kemiju. Njegova je istraživačka grupa razvila katalizatore za asimetričnu epoksidaciju alilnih alkohola u epoksi-alkohole, a zatim otkrila da se molekularna sita mogu upotrijebiti za daljnje poboljšanje učinkovitosti asimetrične epoksidacije, procesa koji omogućuje industrijsku proizvodnju kiralnih spojeva, važnih u sintezi beta - blokatora za liječenje srčanih bolesti. Razvili su i osmijeve katalizatore za dehidroksilaciju olefina u kiralne diole. Nobelovu nagradu podijelio je s William S. Knowlesom i Ryoji Noyorijem. Primio i mnoga druga priznanja, među kojima i Prelogovu medalju Savezne visoke tehničke škole u Zürichu (1998).